《宿双峰寺，寄卢七、李十六》
唐代·刘长卿

寥寥禅诵处，满室虫丝结。独与山中人，无心生复灭。

徘徊双峰下，惆怅双峰月。杳杳暮猿深，苍苍古松列。

玩奇不可尽，渐远更幽绝。林暗僧独归，石寒泉且咽。

竹房响轻吹，萝径阴馀雪。卧涧晓何迟，背岩春未发。

此游诚多趣，独往共谁阅。得意空自归，非君岂能说。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。